ช่วงนี้อากาศร้อนนะคะ แต่ก็มาทานHigh teaกันได้ ในรร.หรูใจกลางถนนสาทร รร. W Hotel กันคะ ตึกเก่าแก่สีเหลืองอายุมากกว่าร้อยปี(127ปี) ยังคงตระหง่านควรค่าแก่การรักษาไว้ ซึ่งตึกนี้เองถูกตั้งชื่อให้เก๋ไก๋ 'The China House' มีห้องอาหาร3ห้อง The dining room (บรรยากาศหรูหรา มีเคาเตอร์ไม้ยาวสวยงาม เน้นอาหารมื้อหนัก ), The bar (เปิดตลอดวัน), และ The courtyard (High tea ตรงสวนใจกลางตึกเก่า)

โดยHigh tea เริ่มเวลา14.30-16.00 แนะนำให้ทำการสำรองที่นั่งล่วงหน้าเพราะทางรร.จัดhigh teaวันละประมาณ10ชุด/วัน สามารถทานที่The bar, หรือ The courtyard ได้ 
เสียดายที่ไม่ได้จองไว้ก่อนที่นั่งที่The courtyard บรรยากาศร่มรื่นด้วยต้นไม้ อากาศร้อนนิดๆในช่วงเดือน3- แต่ก็คุ้มค่าน่านั่งมากๆคะ) 
ส่วนห้องที่เรานั่งทานกันคือห้อง The bar อยู่ในตัวตึกทางเข้าด้านขวามือ เป็นห้องแอร์ แบ่งที่นั่งหลายส่วนดีคะ บรรยากาศค่อนข้างหรูในส่วนนี้ ซึ่งห้องนี้จะเปิดขายcocktail ตลอดทั้งวัน 

---High tea 1,250++/ชุด
High tea ชุดนี้เหมาะกับทาน2-3คน แบ่งเป็นแซนวิช (อาหารคาว 6ชิ้น) และ เอาใจคอขนมหวานด้วยขนมหวานที่หลากหลาย พร้อมไอศครีม 1ถ้วย

* ชา /กาแฟ ☕️????????????
ชายี่ห้อ Twinning สามารถเลือกกลิ่นชาได้2รส 
รสชาติ 
Tea favor: English breakfast, Imperial Lampsang Souchong, Grand wedding tea, Jasmine green tea, Mint tea, Sakura tea* , Royal orchid tea *, Secret of siam tea, Midnight hour tea
(* Hotel recommended)

ชาที่เลือก:
-Imperial Lamsang Souchong 
ชาดำ หอมกลิ่นไม้สนนิดๆ เป็นชาดำที่แม้ทิ้งใบชาในกาชาไว้นานก็ไม่ขม และคงความหอมของชาไว้มาก ส่วนตัวชอบคะ

-Royal orchid tea
เป็นชาอู่หลง มีกลิ่นกล้วยไม้อ่อนๆ - โดยชาอู่หลง เป็นชาเขียวที่นิยมทานกันมากในไทย โดยชาที่นิยมกันส่วนใหญ่เป็นชาอู่หลงก้านอ่อน ชนิดที่แพงสุดคือยอดชา ราคาขายต่อกก. มากกว่า6,000บาท โดยคุณสมบัติ เป็นชา รสชาติไม่ขมนักแต่ชุ่มคอ ชาเขียวอ่อนๆ กลิ่นชาหอมมาก ผู้หญิงจึงนิยมชาชนิดนี้มากกว่าผู้ชาย
ส่วนชาที่นี่สีจะเข้มหน่อย ดื่มแก้วแรกหอมอร่อย แต่ แช่ทิ้งไว้นาน เรารู้สึกว่าอร่อยสู้ชาImperial กาแรกไม่ได้ 

ในส่วนขนม ใส่มาบนชั้นสวยงาม ทั้งหมด 15ชิ้น หลากหลายด้วยชนิดขนมไม่ซ้ำกันมี เพียง มาการอง , แอแคร์ และ coconut financier ที่ใส่มา2ชิ้น 

Scones- อบร้อนมา2ชิ้น มีแยมHomemade ทั้งมะพร้าว(อร่อยแม้หวาน แต่มีเอกลักษณ์มากๆ), เบอรี่, มะม่วง และ Devonshire cream ของอังกฤษ รสชาติจืดๆ มันๆ

•ขนม
Nutella muffin
Coconut financier 
Chocolate praline cake
Egg tart
Caramel Chocolate tart
Salt caramel Eclair 
Fruit macaron 
Black sesame Cheesecake 
Roast nut tart
Mandarin cream brûlée 

•ส่วนขนมคาว จะมี3ชนิด (อย่างละ2ชิ้น )
-chicken mini wrapped 
-Truffle mascarpone mushroom croissant - ครัวซองมินิเห็ดผสมชีส อร่อยแนะนำเลย
-Chili Alaskan crab bao 
 
โดยรวม
-ชุดHigh teaเซ็ทนี้คุ้มค่ามาก ทั้งปริมาณและคุณภาพ - รสชาติโดยรวมอร่อยคะ 
-บริการ พอใช้ แต่สุภาพมาก
-บรรยากาศ 5????เลอค่า และโรแมนติกยิ่งนั่งทานในสวนช่วงอากาศเย็นๆน่าจะดีงามมากคะ และหรูหราระดับผู้นำเชียวคะ




